แนวโน้ม SET พักฐาน หวนกังวล “เฟด” ขึ้นดอกเบี้ย 0.5%
แนวโน้ม SET พักฐาน นักลงทุนกลับมากังวลธนาคารกลางสหรัฐ จะขึ้นดอกเบี้ยต่อเนื่อง และยังไม่ปิดโอกาสการขึ้นดอกเบี้ยที่ระดับ 0.5% ให้แนวรับไว้ที่ 1,650-1,640 จุด และแนวต้าน 1,665-1,660 จุด
แนวโน้ม SET พักฐาน นักลงทุนกลับมากังวลธนาคารกลางสหรัฐ จะขึ้นดอกเบี้ยต่อเนื่อง และยังไม่ปิดโอกาสการขึ้นดอกเบี้ยที่ระดับ 0.5% ให้แนวรับไว้ที่ 1,650-1,640 จุด และแนวต้าน 1,665-1,660 จุด
17 ก.พ. 2566

นายอภิชาติ ผู้บรรเจิดกุล ผู้อำนวยการสายงานวิเคราะห์หลักทรัพย์ บล.ทิสโก้ กล่าวว่า ตลาดหุ้นไทยเช้านี้คาดแกว่งพักฐาน เป็นไปตามตลาดหุ้นอื่นในภูมิภาคเอเชีย เนื่องจากนักลงทุนกลับมากังวลธนาคารกลางสหรัฐ (เฟด) จะขึ้นดอกเบี้ยยาวนานกว่าที่คาด ขณะที่เฟดยังไม่ปิดโอกาสการขึ้นดอกเบี้ยที่ระดับ 0.5% หลังดัชนีราคาผู้ผลิต (PPI) ของสหรัฐ ซึ่งเป็นมาตรวัดเงินเฟ้อจากการใช้จ่ายของผู้ผลิต เพิ่มขึ้น 6.0% ในเดือนม.ค. เมื่อเทียบรายปี สูงกว่าที่นักวิเคราะห์คาดการณ์ที่ 5.4% ส่วนดัชนี PPI พื้นฐานไม่รวมหมวดอาหารและพลังงาน เพิ่มขึ้น 4.5% ในเดือน ม.ค.สนับสนุนให้อัตราผลตอบแทนพันธบัตรรัฐบาลสหรัฐ (บอนด์ยีลด์) ปรับตัวขึ้นใกล้ระดับ 3.9%
ทั้งนี้ ตลาดคงพักฐานลงไปไม่มาก จากการเข้ามาเก็งกำไรในหุ้นที่มีผลประกอบการออกมาดี และมีปัจจัยบวกเฉพาะตัว ให้แนวรับไว้ที่ 1,650-1,640 จุด และแนวต้าน 1,665-1,660 จุด